ΚΑΝΟΝΙΣΜΟΣ (ΕΟΚ) αριθ. 2117/80 ΤΗΣ ΕΠΙΤΡΟΠΗΣ της 30ης Ιουλίου 1980 περί τροποποιήσεως του κανονισμού (ΕΟΚ) αριθ. 1631/71 «περί θεσπίσεως των λεπτομερειών για τον καθορισμό των τιμών cif και των εισφορών ορύζης και θραυσμάτων ορύζης, καθώς και των σχετικών διορθωτικών ποσών»

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη περί ιδρύσεως της Ευρωπαϊκής Οικονομικής Κοινότητος, τον κανονισμό (ΕΟΚ) αριθ. 1418/76 του Συμβουλίου της 21ης Ιουνίου 1976 περί οργανώσεως αγοράς της ορύζης(1), όπως τροποποιήθηκε τελευταία από τον κανονισμό (ΕΟΚ) αριθ. 1871/80(2), και ιδίως το άρθρο 16 παράγραφος 5,

(1) ΕΕ αριθ. Ν 166 της 25.6.1976, σ.1.

(2) ΕΕ αριθ. Ν 184 της 17.7.1980, σ.4.

Εκτιμώντας:

ότι από την περίοδο εμπορίας 1980/81 έχει καθιερωθεί ένα καθεστώς τιμών για τις ποικιλίες ορύζης σε κόκκους στρογγυλούς και σε κόκκους μακρούς ότι επακολουθεί τροποποίηση των διορθωτικών ποσών για τη μακρά όρυζα που αναγράφεται στο παράρτημα ΙΙ του κανονισμού (ΕΟΚ) αριθ. 1613/71 της Επιτροπής(3), όπως τροποποιήθηκε τελευταία από τον κανονισμό (ΕΟΚ) αριθ. 1776/79(4)

(3) ΕΕ αριθ. Ν 168 της 27.7.1971, σ. 28.

(4) ΕΕ αριθ. Ν 203 της 11.8.1979, σ. 5.

ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Σιτηρών,

(3) ΕΕ αριθ. Ν 168 της 27.7. 1971, σ. 28.

(4) ΕΕ αριθ. Ν 203 της 11.8. 1979, σ. 5.

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

ρθρο 1

Ο κανονισμός (ΕΟΚ) αριθ. 1613/71 τροποποιείται ως εξής:

1. Στο άρθρο 1 παράγραφος 1 και στο άρθρο 2 παράγραφος 1, οι λέξεις «κανονισμός αριθ. 359/67/ΕΟΚ» αντικαθίστανται από τις λέξεις «κανονισμός (ΕΟΚ) αριθ. 1418/76».

2. Στο άρθρο 3 παράγραφος 3, οι λέξεις «άρθρο 26» και «κανονισμός αριθ. 359/67/ΕΟΚ» αντικαθίσταται από τις λέξεις «άρθρο 27» και «κανονισμός (ΕΟΚ) αριθ. 1418/76».

3. Το άρθρο 4 παράγραφος 2 αντικαθίσταται από το ακόλουθο κείμενο:

«2. Για την αποφλοιωμένη όρυζα σε κόκκους μακρούς:

α) με την αποφλοιωμένη όρυζα σε κόκκους μακρούς, προσαρμοσμένες σε συνάρτηση με τις ενδεχόμενες διαφορές ποιότητος σε σύγκριση με τον ποιοτικό τύπο

β) ενδεχομένως με την αναποφλοίωτη όρυζα σε κόκκους μακρούς, προσαρμοσμένες σε συνάρτηση με τους συντελεστές μετατροπής, τα έξοδα βιομηχανικής επεξεργασίας και την αξία των υποπροϊόντων, καθώς και με τις ενδεχόμενες διαφορές ποιότητος σε σύγκριση με τον ποιοτικό τύπο».

4. Το άρθρο 4 παράγραφος 4 υπό α), αντικαθίσταται από το ακόλουθο κείμενο:

«4. Για τη λευκανθείσα όρυζα σε κόκκους μακρούς:

α) με τη λευκανθείσα όρυζα σε κόκκους μακρούς, προσαρμοσμένες σε συνάρτηση με τις ενδεχόμενες διαφορές ποιότητος σε σύγκριση με τον ποιοτικό τύπο, για τον οποίο καθορίζεται η τιμή κατωφλίου της αποφλοιωμένης ορύζης οι διαφορές αυτές προσαρμόζονται σε συνάρτηση με το συντελεστή που εφαρμόζεται κατά την μετατροπή της αποφλοιωμένης ορύζης σε κόκκους μακρούς σε λευκανθείσα όρυζα σε κόκκους μακρούς».

5. Το άρθρο 5 παράγραφος 1 αντικαθίσταται από το ακόλουθο κείμενο:

«1. Η Επιτροπή καθορίζει τις εισφορές που εφαρμόζονται στα προϊόντα, τα οποία αναφέρονται στο άρθρο 1 παράγραφος 1 υπό α) και β) του κανονισμού (ΕΟΚ) αριθ. 1418/76 σε ΕΝΜ ανά τόνο».

6. Το παράρτημα ΙΙ αντικαθίσταται από το παράρτημα ΙΙ του παρόντος κανονισμού.

ρθρο 2

Ο παρών κανονισμός αρχίζει να ισχύει την επομένη της δημοσιεύσεώς του στην Επίσημη Εφημερίδα των Ευρωπαϊκών Κοινοτήτων.

Εφαρμόζεται από την 1η Σεπτεμβρίου 1980.

Ο παρών κανονισμός είναι δεσμευτικός ως προς ολα τα μέρη του και ισχύει σε κάθε κράτος μέλος.

Έγινε στις Βρυξέλλες, στις 30 Ιουλίου 1980.

Για την Επιτροπή

Finn GUNDELACH

Αντιπρόεδρος

ΠΑΡΑΡΤΗΜΑ

«ΠΑΡΑΡΤΗΜΑ ΙΙ

(Σε ΕΝΜ ανά τόνο)

>ΘΕΣΗ ΠΙΝΑΚΑ>

1. Οι ποιότητες που αναφέρονται στο παράρτημα ΙΙ νοούνται για την αποφλοιωμένη όρυζα των ακολούθων βαθμίδων:

- Β, στην περίπτωση της ορύζης Siam,

- 2, στις λοιπές περιπτώσεις.

2. Σε περίπτωση προσφορών ορύζης ανωτέρας βαθμίδος, από εκείνες που αναφέρονται υπό 1, το ποσό που πρέπει να αφαιρεθεί, αυξάνεται κατά 3,63 ΕΝΜ ανό τόνο.

3. Σε περίπτωση προσφορών ορύζης κατωτέρας βαθμίδος, από εκείνες που αναφέρονται υπό 1, το ποσό που πρέπει να αφαιρεθεί, μειώνεται κατά 3,63 ΕΝΜ ανά τόνο για κάθε κατώτερη βαθμίδα.

4. Σε περίπτωση προσφορών χωρίς καθορισμό της βαθμίδος, το ποσό που πρέπει να αφαιρεθεί, μειώνεται κατά:

- 3,63 ΕΝΜ ανά τόνο για όρυζα που περιέχει 15% έως λιγότερο από 25% θραύσματα,

- 7,25 ΕΝΜ ανά τόνο για όρυζα που περιέχει 25% ή περισσότερο θραύσματα.

5. Σε περίπτωση ελλείψεως ενδείξεων που να επιτρέπουν τον καθορισμό των ακριβών χαρακτηριστικών μιας ποιότητος ορύζης, η προσφορά θεωρείται ότι αφορά όρυζα της καλύτερης ποιότητος.»